CELEX: 32005R1268
Language: hu
Date: 2005-08-01 00:00:00
Title: A Bizottság 1268/2005/EK rendelete (2005. augusztus 1.) a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról

2.8.2005   
            
            
               HU
            
            
               Az Európai Unió Hivatalos Lapja
            
            
               L 201/36
            
         A BIZOTTSÁG 1268/2005/EK RENDELETE
   (2005. augusztus 1.)
   a nonprofit intézmények és szervezetek vajbeszerzéséhez nyújtott támogatásról szóló 2191/81/EGK rendelet módosításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a tej- és tejtermékpiac közös szervezéséről szóló, 1999. május 17-i 1255/1999/EK tanácsi rendeletre (1) és különösen annak 15. cikkére,
   mivel:
   
               (1)
            
            
               A 2191/81/EGK bizottsági rendelet (2) előírja, hogy a nonprofit intézmények és szervezetek által beszerzett vajra támogatás nyújtható. Tekintettel a vaj intervenciós árának csökkenésére és az egyéb vajtámogatási rendszerekben a támogatási szint ennek hatására bekövetkezett csökkenésére, célszerű a vajbeszerzéshez nyújtott támogatás összegét csökkenteni.
            
         
               (2)
            
            
               A támogatási rendszer kedvezményezettjei jellege miatt szükséges átmeneti időszakot biztosítani a rendelet hatálybalépése és alkalmazása között, annak érdekében, hogy a kedvezményezettek alkalmazkodhassanak az új támogatási szinthez.
            
         
               (3)
            
            
               A Tej- és Tejtermékpiaci Irányítóbizottság az elnöke által kitüzött határidőn belül nem nyilvánított véleményt,
            
         ELFOGADTA EZT A RENDELETET:
   1. cikk
   A 2191/81/EGK rendelet 2. cikke (1) bekezdésének első albekezdésében a „80 euró” összeg helyébe „60 euró” lép.
   2 . cikk
   Ez a rendelet az Európai Unió Hivatalos Lapjában való kihirdetését követő napon lép hatályba.
   Ezt a rendeletet 2005. szeptember 1-től kell alkalmazni.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2005. augusztus 1-jén.
      
         
            A Bizottság részéről
         
         Mariann FISCHER BOEL
         
            a Bizottság tagja
         
      
   
   
      (1)  HL L 160., 1999.6.26., 48. o. A legutóbb a 186/2004/EK bizottsági rendelettel (HL L 29., 2004.2.3., 6. o.) módosított rendelet.
   
      (2)  HL L 213., 1981.8.1., 20. o. A legutóbb a 181/2005/EK rendelettel (HL L 30., 2005.2.3., 8. o.) módosított rendelet.